ข้อใดไม่เกี่ยวข้องกับ แก้ว 3 ประการ ในการวางแผนการลงทุนเพื่อสร้างความมั่งคั่ง
1. การลงทุนอย่างถูกต้องและชาญฉลาดที่จะสร้างผลตอบแทนทบต้นที่สูงต่อเนื่องยาวนาน
2. การกระจายความเสี่ยง
3. การลงทุนด้วยระยะเวลาที่ยาวนานที่สุด
4. การหาเงินมาลงทุนซึ่งก็มักจะมาจากการทำงานและเก็บออมมาลงทุน
ข้อที่ถูกต้องคือ 2.  เพราะว่า เพราะการกระจายความเสี่ยง เป็นแนวทางลดความเสี่ยงที่สำคัญที่สุดในการลงทุน อย่าถือหุ้นน้อยตัวเกินไปและหุ้นตัวใหญ่ที่สุดที่ถือก็จะต้องไม่ใหญ่เกินกี่เปอร์เซ็นต์ของพอร์ต  เช่น  กรณีที่ถือว่าค่อนข้างสุดโต่งคือ  ตัวเดียวเกิน 50% ของพอร์ต  นอกจากการกระจายโดยตัวหุ้นแล้ว  การกระจายตลาด เช่น ถือหุ้นต่างประเทศด้วยก็อาจจะเป็นสิ่งที่จำเป็นในยุคนี้ที่แม้แต่ประเทศก็เป็นความเสี่ยงที่เรียกว่า “Country Risk” และก็เช่นเดียวกัน  การถือแต่หุ้นก็เป็นเรื่องที่อันตรายแม้ว่าจะเป็นการลงทุนระยะยาวมากที่บอกว่าหุ้นมีความเสี่ยงน้อยถ้าถือเป็นสิบ ๆ  ปีขึ้นไปเป็นต้น  ดังนั้น  การถือทรัพย์สินอื่นเช่น พันธบัตรหรืออสังหาริมทรัพย์ก็อาจจะเป็นสิ่งที่ควรทำ

ส่วนแก้ว 3 ประการ ในการวางแผนการลงทุนเพื่อสร้างความมั่งคั่ง ประกอบไปด้วย แก้วดวงแรกคือ  การหาเงินมาลงทุนซึ่งก็มักจะมาจากการทำงานและเก็บออมมาลงทุน  แก้วดวงที่ 2 ก็คือ  การลงทุนอย่างถูกต้องและชาญฉลาดที่จะสร้างผลตอบแทนทบต้นที่สูงต่อเนื่องยาวนาน  และแก้วดวงสุดท้ายก็คือ  การลงทุนด้วยระยะเวลาที่ยาวนานที่สุด  ทั้งสามเรื่องนั้น  ถ้าทำได้ดี  คือแก้วทุกดวงต่างก็สุกสว่าง  คือมีเงินมาลงทุนเพิ่มมากขึ้น  ได้รับผลตอบแทนการลงทุนสูง  และลงทุนต่อเนื่องยาวนานไปเรื่อย ๆ  แต่ถ้าหากว่าแก้วทุกดวงต่างก็ “ริบหรี่” อนาคตทางการเงินก็ไม่สดใส
ความรู้ทางการเงิน,การวิเคราะห์ทางการเงิน & เศรษฐศาสตร์การเงิน